Bořice

Municipo Bořice situas en Ĉeĥio, regiono Pardubice, distrikto Chrudim, en ebenaĵo de rivero Novohradka, 16 km sudoriente de urbo Pardubice kaj 11 km oriente de urbo Chrudim. Vivas ĉi tie  (). Apud la vilaĝo estas fervoja haltejo sur linio Moravany - Chrudim. Kvankam la municipo ne membriĝas en partojn, krom la propra Bořice estas ĝia konsisto ankaŭ baza setlejunuo Podbor.

 Historio 
En la vilaĝparto Podbor estis trovitaj arĥeologiaĵoj, kiuj atestas pri prisetlado jam en tempoj de luzacia kulturo, kiu datiĝas inter 12-a kaj 4-a jarcentoj a.K. La slava prisetlado estas eble dokumentita per trovo de cindriga sepultejo en la plej alta loko de la komunumo, kiu estas el tempo inter la 8-a kaj 10-a jarcentoj de nia erao.

En mezepoko estis ĉi tie fortikaĵeto kun senjora korto kaj fruktoĝardenoj, ĉirkaŭ kiuj kreskis terkulturistaj bienoj.

La vilaĝon tute evitis germana koloniigo, pri kio atestas fakto, ke inter malnovaj loĝantoj tute ne aperas germanaj nomoj. La unua skriba mencio pri Bořice estas el la jaro 1122 kaj koncernas senjoran korton, kiu estis en loko de nuna bieno n-ro 17. Pri vilaĝo mem estas mencio nur el la jaro 1382 kaj rememoras senjoron Václav el Bořice. Post kelkaj posedantoj la vilaĝo fariĝis parto de la senjorejo Chrast.

La vilaĝo ege suferis en tridekjara milito, ĉar situas sur linio inter Vysoké Mýto kaj Pardubice, kiun sekvis la svedaj trupoj. En la jaro 1652 estas en Bořice dokumentitaj ses neloĝataj bienoj.

En la nova epoko Bořice estis kaj estas moderna progresema vilaĝo, malgraŭ ke pro fora situo de industriaj entreprenoj nombro de ĝia loĝantaro relative multe malkreskis el 469 loĝantoj en la jaro 1910 je nunaj 173. En la vilaĝo ĉiam estis kaj estas vigla agado de diversaj kulturaj kaj sportaj societoj kaj sur bona nivelo estas ankaŭ komunuma teknika ekipaĵo.

 Loĝantaro 

 Literaturo 
 Marek Podhorský: Pardubický kraj. Eldonis freytag & berndt, eldonejo en Prago en 2004.

Pluaj fotoj

 Eksteraj ligiloj 
 Paĝaro de mikroregiono Chrudim 

Kategorio:Vilaĝoj en distrikto Chrudim
Kategorio:Municipoj en distrikto Chrudim
Kategorio:Setlejoj en Svitava montetaro